b'\n_START_ARTICLE_\nSamuil Vain\xc5\xa1tein\n_START_PARAGRAPH_\nSamuil Osipovit\xc5\xa1 Vain\xc5\xa1tein (1894 \xe2\x80\x93 1942) oli ven\xc3\xa4j\xc3\xa4njuutalainen shakinpelaaja, shakkitapahtumien organisoija, julkaisija sek\xc3\xa4 toimittaja. Vain\xc5\xa1tein oli yksi niist\xc3\xa4 yhdest\xc3\xa4toista ven\xc3\xa4l\xc3\xa4isest\xc3\xa4 pelaajasta, jotka j\xc3\xa4iv\xc3\xa4t 1914 ensimm\xc3\xa4isen maailmansodan syttyess\xc3\xa4 Saksaan vangeiksi oltuaan tuolloin siell\xc3\xa4 turnauksessa. Vangit pelasivat kesken\xc3\xa4\xc3\xa4n useita turnauksia sodan aikana Saksassa._NEWLINE_Sodan p\xc3\xa4\xc3\xa4tytty\xc3\xa4 Vain\xc5\xa1tein palasi Petrogradiin (Leningradiin). H\xc3\xa4n oli t\xc3\xa4rke\xc3\xa4 shakkimaailman vaikuttaja paitsi k\xc3\xa4rkipelaajana my\xc3\xb6s yhdistystoiminnan moottorina ja lehtimiehen\xc3\xa4. H\xc3\xa4n oli yleisven\xc3\xa4l\xc3\xa4isen shakkiliiton johdossa jo vuonna 1924 ja vuodesta 1938 Leningradin shakkiklubin esimies. Vain\xc5\xa1tein puhui kaikkia Euroopan t\xc3\xa4rkeimpi\xc3\xa4 kieli\xc3\xa4 sujuvasti. H\xc3\xa4n menehtyi n\xc3\xa4lk\xc3\xa4\xc3\xa4n Leningradin piirityksen aikana 1942.'